Dôvodová správa
k súboru rozpočtových opatrení č. 4/2016
podľa zák. 583/2004 §14 ods.2, písm. a ,b

V zmysle zákona NR SR č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, predkladáme Rozpočtové opatrenie č. 4/2016 na zmenu rozpočtu obce na rok 2016. Podrobne rozpracovaná zmena  rozpočtu je súčasťou priloženého materiálu. Navrhované zmeny upravujú schválený rozpočet nasledovne:

1  Príjmy:
1.1.	Daň za ubytovanie – rozpočet 4 000 € upravený na 4 850 € podľa skutočného plnenia príjmov.
1.2.	Prenájom pozemkov – rozpočet 500 € upravený na 2 000 € podľa plnenia príjmov.
1.3.	Platby za predaj výrobkov, tovarov a služieb – rozpočet 48 000 € upravený na 95 000 € - platby z ENO za odkalisko.
1.4.	Poplatky za školy a školské zariadenia – MŠ rodičovský príspevok – rozpočet 1 800 € upravený na 2 300 € z dôvodu vyššieho plnenia príjmov.
1.5.	Príjmy RO základná škola – rozpočet 1 100 € upravený na 4 465 € podľa skutočného plnenia príjmov RO. 
1.6.	Transfer od ostatných subjektov VS – príspevok obci z recyklačného fondu – rozpočet 0 € upravený na 1 671 € podľa výšky poskytnutého príspevku.
1.7.	Transfer zo ŠR na prenesený výkon štátnej správy – register obyvateľov – rozpočet 560  € upravený na 603 € podľa skutočne  poskytnutej výšky finančných prostriedkov.
1.8.	Transfer zo ŠR na životné prostredie – rozpočet 160 € upravený na 163 € podľa výšky poskytnutého príspevku
1.9.	Transfer zo ŠR na vzdelávanie – Základná škola – rozpočet 249 456 € upravený na   251 717 € podľa oznámenia Krajského školského úradu. 
1.10.	Transfer zo ŠR na vzdelávanie – materská škola - rozpočet 2 116 € upravený na 2 604 € podľa oznámenia Krajského školského úradu. 
1.11.	 Dotácia z MVDaRR – územný plán zóny – rozpočet 1 700 € upravený na 1 880 € podľa zmluvy.

2 Výdavky:
2.1. Transfery zo štátneho rozpočtu sa vo výdavkoch upravujú podľa úprav príjmových položiek v bodoch 1.6. až 1.11.
2.2. Ostatné zmeny vo výdavkoch sú vypracované na základe reálnych potrieb obce:
- originálne kompetencie ZŠ – rozpočet 98 237 € upravený o 635 €, čo je suma preplatku na zdravotnom poistení zamestnancov za rok 2015,
- nákup výpočtovej techniky – rozpočet 3 500 € upravený na 5 620 € z dôvodu vyššej ceny servera ako bol predpoklad,
- poštové a telekomunikačné služby – rozpočet 6 500 € upravený na 9 000 € podľa predpokladanej potreby do konca roka 2016. Obec má veľké výdavky na poskytovanú službu občanom – zasielanie oznamov obecného rozhlasu prostredníctvom sms v očakávanej výške cca 2 200 € a vysoké nálady na poštovné, cca 2 700 €. Zvyšok tvoria úhrady za služby spojov,
- koncesionárske poplatky ktorých výška je vypočítaná podľa počtu zamestnancov – rozpočet 0 € upravený na 223 €,
- diaľničné  známky, poplatky – rozpočet 50 € upravený na 80 € - poplatky za parkovanie a diaľničná známka na služobné vozidlo,
- údržba výpočtovej techniky – rozpočet 3000 € upravený na 4 000 € - údržba multifunkčného zariadenia INEO,
- monografia obce – rozpočet 13 110 € upravený na 15 596 € podľa konečného vyúčtovania nákladov,
- inzercia, propagácia a reklama – presun 400 v rámci tejto podpoložky z propagácie na inzerciu,
- nákup odpadových nádob – rozpočet 1 100 € upravený na 1 284 €,
- poistenie hasičského vozidla – rozpočet 100 € upravený na 115 €,
- oprava elektrických rozvodov vianočného osvetlenia – rozpočet 0 € upravený na 7 180 € - pri výmene verejného osvetlenia sa pôvodné zásuvky na vianočné osvetlenie museli demontovať a je potrebné  nainštalovať  nové,
- v rámci funkčnej klasifikácie verejné osvetlenie presun 2 700 € medzi podpoložkami energie a prevádzkové stroje, prístroje, zariadenia, technika....z dôvodu potreby dokúpiť elektrické svietidlá,
- v rámci funkčnej klasifikácie bývanie a občianska vybavenosť presun 790 € medzi podpoložkami 633004 – prev.stroje, prístroje....(pomerové rozdeľovače tep.energie) a podpoložkami 633006 všeobecný materiál a 637004 všeobecné služby z dôvodu zakúpenia peletkovej pece a úhrad za správu NP a bytu Pod Horou,
- v rámci funkčnej klasifikácie kultúrne služby, navrhujeme upraviť výdavky v podpoložke interiérové vybavenie o 340 € z dôvodu zakúpenia pivných zostáv na sedenie, v podpoložke vodné a stočné tenisové  kurty o 300 €,  v podpoložke náklady na kultúrne akcie o 2 330 €,
- členské príspevky ZMOS a ZPOZ o 204 € podľa skutočnej výšky úhrady členského,
- podpoložku vecné dary na obrady navrhujeme upraviť o 300 € nakoľko pôvodná výška rozpočtovaných prostriedkov nepokryje skutočnú potrebu,
- v rámci funkčnej klasifikácie predprimárne vzdelávanie s bežnou starostlivosťou je potrebné upraviť viaceré podpoložky, nakoľko od septembra 2016 sa zvýšil počet detí oproti roku 2015          o 8, čo predstavuje zvýšené náklady. Podpoložku vodné, stočné je potrebné upraviť o  300 €,  podpoložku interiérové vybavenie o 3 700 € z dôvodu zakúpenia matracov, obliečok, lehátok, stoličiek, šatne s lavičkou, kúpeľňovej zostavy. Časť týchto výdavkov bude pokrytá presunutím čiastky 3 000 € z podpoložky oprava a údržba,
- stravovanie dôchodcov – rozpočet 3000 € upravený na 4 000 € z dôvodu nárastu počtu vydaných obedov v MŠ pre dôchodcov,
- projektová dokumentácia – rozpočet 0 € upravený na 2 040 € za PD na spevnené plochy pri objekte 3 a na 1 710 € za projektovú dokumentáciu parkoviska Domovina bytovky 388.

V Zemianskych Kostoľanoch, dňa  16.11.2016	
	
Spracovala: Ing. Súkeníková